b'\n_START_ARTICLE_\nNana Dzagnidze\n_START_PARAGRAPH_\nNana Dzagnidze (gruusia keeles \xe1\x83\x9c\xe1\x83\x90\xe1\x83\x9c\xe1\x83\x90 \xe1\x83\xab\xe1\x83\x90\xe1\x83\x92\xe1\x83\x9c\xe1\x83\x98\xe1\x83\xab\xe1\x83\x94; s\xc3\xbcndinud 1. jaanuaril 1987 Khuthaisis) on gruusia maletaja, rahvusvaheline suurmeister (2008)._NEWLINE_Dzagnidze on kolmekordne Gruusia naiste malemeister (2003, 2004, 2008). Ta tuli kolmel korral noorte maailmameistriks neidude seas: 1999. aastal U12, 2001. aastal U16 ja 2003. aastal U18 vanuseastmes. 2003. aastal v\xc3\xb5itis ta Nahhit\xc5\xa1evanis naisjuunioride maailmameistriv\xc3\xb5istlused. 2017. aastal tuli ta Riias Euroopa naiste malemeistriks. 2018. aastal v\xc3\xb5itis ta Vysok\xc3\xa9 Tatrys Euroopa naiste meistriv\xc3\xb5istlustel h\xc3\xb5bemedali. _NEWLINE_2004. aastal m\xc3\xa4ngis ta naiste maailmameistriv\xc3\xb5istluste turniiril Elistas (64 osav\xc3\xb5tjat), kus sai turniiritabelis 15. asetuse. Ta j\xc3\xb5udis teise ringi, kus kaotas Nino Hurtsidzele._NEWLINE_Dzagnidze v\xc3\xb5itis Gruusia v\xc3\xb5istkonna koosseisus naiste maleol\xc3\xbcmpiatel kuldmedali (2008; m\xc3\xa4ngis teisel laual) ja kaks pronksmedalit (2010, 2018). Naiste v\xc3\xb5istkondlikel maailmameistriv\xc3\xb5istlustel sai ta kaks pronksmedalit (2011, 2017)._NEWLINE_Ta sai FIDE-lt 2001. aastal naiste rahvusvahelise meistri, 2003. aastal naiste suurmeistri, 2004. aastal rahvusvahelise meistri ja 2008. aastal rahvusvahelise suurmeistri nimetuse.'